Kui jõuan esimesena tööle, siis kuulen vaikse kontori hääli.  Arvutid surisevad, kell tiksub.  Tegin endale teed, kuidagi patt oleks esimesena kohvi teha. Las keegi teine suristab kohvimasinat enne mind.  Tegelikult oleks üldse vägev alustada  tööpäeva kell seitse.  Võib-olla tuleb elus hiljem koos teistega ärgata ja siis ei saa niipalju enda tegemiste peale mõelda.  Siis kui kolleegid jõuavad tööle, siis panen kõrvaklapid pähe ja hakkan muusikat kuulama.  Siis kaovad vaikse kontori hääled tööpäeva algusesse.